Tomic a semnat cu CS Universitatea: „Sperăm să ne ajute mult în atingerea obiectivului”

CS Universitatea Craiova a anunțat oficial că l-a achiziționat pe căpitanul formației FK Jagodina, Vukasin Tomic (foto, în stânga imaginii), ocupanta locului trei din prima ligă sârbă.

„Am început și noi să pregătim și returul și play-off-ul. Intenția noastră este să formăm o echipă de acum pentru sezonul viitor. Noi sperăm să ne atingem obiectivul pe care îl avem în plan, acela de a promova. Tomic este un titular incontestabil al echipei din Jagodina, fost și căpitan, jucător cu foarte multă experiență, care sperăm să ne ajute mult în atingerea obiectivului nostru. Jucătorul sârb are o talie bună, pentru a întări axul central. Asta este una dintre prioritățile noastre: să avem jucători cu forță pe axul central”, a spus directorul general Gheorghiță Geolgău pentru csuc.ro.

Clubul oltean a parafat actele de transfer ale fundașului central sârb Vukasin Tomic, un jucător de 26 de ani și 1.98 m înălțime.

Articolul Tomic a semnat cu CS Universitatea: „Sperăm să ne ajute mult în atingerea obiectivului” apare prima dată în Liga 2.