Tomic și-a reziliat contractul cu CS Universitatea. Gane a renunțat la Chera și Berceanu

CS Universitatea Craiova s-a despărțit duminică de Vukasin Tomic, cele două părți înțelegându-se în privința rezilierii acordului. Fundașul sârb adus de la Jagodina în această iarnă a evoluat în sezonul recent încheiat în doar două partide, cu ASA Târgu Mureș (1-2) și FC Bihor (1-0).

Chera și Berceanu au părăsit cantonamentul alb-albaștrilor

Tot la capitolul despărțiri au ajuns și brazilianul Juan Chera și fundașul central Andrei Berceanu. Cei doi jucători au părăsit cantonamentul echipei Craioven în această dimineață cu destinația aeroportului din Viena, de unde se vor întoarce în România.

Jerry Gane a spus pentru site-ul oficial al Universității: „După prima parte a pregătirii în Slovenia am decis să renunț la brazilianul Jean Chera și totodată la Andrei Berceanu, jucători care se vor întoarce în țară în cursul zilei de azi”.

Articolul Tomic și-a reziliat contractul cu CS Universitatea. Gane a renunțat la Chera și Berceanu apare prima dată în Liga 2.